Neuvoston päätöslauselma, annettu 29 päivänä marraskuuta 1996, poliisi- ja tulliviranomaisten välisistä sopimuksista huumausaineiden torjumiseksi



Virallinen lehti nro C 375 , 12/12/1996 s. 0001 - 0002



NEUVOSTON PÄÄTÖSLAUSELMA, annettu 29 päivänä marraskuuta 1996, poliisi- ja tulliviranomaisten välisistä sopimuksista huumausaineiden torjumiseksi (96/C 375/01) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.1 artiklan, sekä katsoo, että neuvoston marraskuussa 1993 vahvistamassa yhteistyötä oikeus- ja sisäasioissa koskevassa toimintasuunnitelmassa kehotetaan muun muassa kehittämään poliisi- ja tulliviranomaisten välisen yhteistyön kaikkia muotoja Euroopan unionin kansalaisten turvallisuuden lisäämistä koskevan yhteisen tavoitteen saavuttamiseksi, neuvoston (oikeus- ja sisäasiat) marraskuussa 1993 laatimassa ensisijaisia tehtäviä koskevassa ohjelmassa vuodelle 1994 korostettiin muun muassa entistä suuremman keskinäisen täydentävyyden tarvetta poliisi- ja tulliviranomaisten toiminnassa, Eurooppa-neuvoston Madridissa 15. ja 16. joulukuuta 1995 pidetyssä kokouksessa hyväksytty huumausaineasiantuntijatyöryhmän selonteko sisältää poliisi- ja tulliviranomaisten ja muiden lain noudattamisesta huolehtivien viranomaisten yhteistyötä koskevia kohtia, on vakuuttunut siitä, että poliisi- ja tulliviranomaisten sekä tarvittaessa muiden lain noudattamisesta huolehtivien viranomaisten välinen kiinteä yhteistyö kansallisella tasolla lisäisi osaltaan laittoman huumausaineiden kaupan torjunnan tehokkuutta Euroopan unionin tasolla, rajoittamatta poliisi- ja tulliviranomaisten tehtäviä huumausaineiden torjunnassa koskevien jäsenvaltioissa olemassa olevien erilaisten oikeudellisten ja hallinnollisten määräysten tai järjestelyjen soveltamista, tunnustaa huumausainelainsäädännön noudattamisesta huolehtivien viranomaisten keskinäisen työnjaon määrittelyn ja selventämisen tärkeyden, on tietoinen siitä, että on tarpeen välttää lain noudattamisesta huolehtivien viranomaisten päällekkäistä työtä ja käyttää hyväkseen parhaalla mahdollisella tavalla toisiaan täydentävät voimavarat, haluaa edistää ja varmistaa viranomaisten välisiä kiinteitä yhteyksiä ja yhteistyötä huumausainelainsäädännön tehokkaan noudattamisen helpottamiseksi, haluaa varmistaa, että huumausaineongelman ratkaisemiseksi on käytettävissä mahdollisimman tehokas organisaatio, toteaa, että eräissä unionin jäsenvaltioissa on jo tehty poliisi- ja tulliviranomaisten välisiä sopimuksia tai yhteistoimintapöytäkirjoja, ja on tietoinen niistä hyödyistä, joita tällaisten sopimusten tai pöytäkirjojen avulla voidaan saavuttaa lain noudattamisen valvonnassa huumausaineiden torjumiseksi, ON ANTANUT TÄMÄN PÄÄTÖSLAUSELMAN: 1. Korostaakseen poliisivoimien ja tulliviranomaisten välisen kiinteän yhteistyösuhteen tarpeellisuutta ja tarvetta määritellä kunkin tehtävät huumausainelainsäädännön soveltamisessa sekä mahdollistaa entistä tehokkaampi viranomaisten välinen yhteistyö, neuvosto kehottaa jäsenvaltioita laatimaan kansallisella tasolla virallisia sopimuksia tai muita järjestelyjä, joissa otetaan huomioon tämän päätöslauselman yleislinjat, sanotun rajoittamatta kansallisten lainsäädännöllisten tai hallinnollisten määräysten soveltamista. 2. Poliisi- ja tulliviranomaisten väliset sopimukset tai muut järjestelyt voivat sisältää määräyksiä seuraavista seikoista kuitenkaan vain näihin rajoittumatta: - kyseisten kahden viranomaisen tehtävien tarkka määrittely ja toimivallan noudattaminen, mukaan lukien velvollisuus takavarikoida huumausaineita ja niihin liittyviä todisteita, kuulustella ja pidättää epäiltyjä, suorittaa tutkintaa ja tarvittaessa nostaa syyte, - merkitsevien tiedustelussa saatujen tietojen vaihto ja yhteiskäyttö, - huumausainekauppiaiden toimintatapoja koskevan tiedon vaihto, - riskianalyysitekniikoiden soveltamista koskevan tiedon vaihto, - poliisi- ja tulliviranomaisten välinen yhteyshenkilöiden vaihto keskushallinnon tasolla keskinäisen luottamuksen lisäämiseksi, - kiinteiden yhteyksien luominen paikallistasolla, - yhteisten lehdistötiedotteiden antaminen, - tarvittaessa poliisi- ja tulliviranomaisten yhteiset työryhmät tiedustelun ja/tai tutkinnan tarpeita varten, - poliisin ja tullin yhteiset menettelyt molempia viranomaisia koskevissa operatiivisissa toimissa ja tarvittaessa: - poliisin ja tullin yhteiset liikkuvat partioryhmät, - poliisin ja tullin yhteiset koulutusohjelmat, - poliisi- ja tulliviranomaisten yhteinen välineistö. 3. Tässä päätöslauselmassa tarkoitetut sopimukset tai järjestelyt voidaan myös laajentaa käsittämään tulli- ja poliisiviranomaisten lisäksi muita lain noudattamisesta huolehtivia viranomaisia. 4. Jäsenvaltioita kehotetaan vuoden kuluessa ilmoittamaan pääsihteeristön välityksellä neuvostolle tämän päätöslauselman mukaisesti toteuttamistaan toimenpiteistä.